**Styremøte 13.09.20**

**1. Formaliteter**

Møteleder: Ingrid Birgitte Løvoll

Referent: Camilla Finstad Pedersen

Tid og sted: LY23, kl. 16:15

**2. Tilstede**

*Kristine Sandland Kristensen, Andrea Moksnes, Roar Høiby Brakstad, Ingrid Birgitte Løvoll, Camilla Finstad Pedersen, Marita Uglem Remøy, Emma Eivik, Henrik Fossmo, Markus Mollerud, Ingrid Landsverk*

**3. Godkjenning av referat**

En ukes klagefrist etter det er lagt ut renskrevet

**4. Godkjenning av møteinnkallelse og saksliste**

Godkjent

**84/20 Leder**

Korona-retningslinjer v/Ingrid Birgitte

* Det er viktig at vi følger koronaforskriften ved alle arrangementer i regi av Erudio. Maks 200 på offentlige arrangement, tilrettelegging for meteren, og opplysning om at “dersom du er syk eller har symptomer skal du ikke møte”. Denne disclaimeren skal ut på alle arrangementer, øvinger o.l. Erudio står ansvarlig for. Dersom noen får symptomer underveis i et arrangement/på en trening/på en øving, skal de hjem med en gang. Det skal stilles håndsprit disponibelt på alle arrangement hvor det er naturlig (inkludert håndball og fotballtreninger), og desinfisere kontaktpunkter etter bruk (baller, dørhåndtak osv). Alle bør gå inn og lese de delene av forskriften som er relevant.
* Oppmøteregistrering: bør være på alle arrangement som Erudio holder, også treninger. Skal lagres på Erudio sin disk så vi ikke har mange forskjellige personer som sitter på personlige opplysninger. Aktivitetsansvarlig har laget et skjema som kan brukes til dette. Det skal registreres navn og telefonnummer på alle deltakere, dette er viktig for at vi skal kunne være ansvarlig arrangør. Dersom noen ikke ønsker å oppgi kontaktinformasjon er vi dessverre nødt til å nekte dem adgang da det gjør jobben med smitteoppsporing vanskelig.
* Ikke lov å ha sosiale aktiviteter på campus. Campus kan kun brukes til arrangementer som er nødvendig for daglig drift og som ikke kan gjennomføres digitalt uten betydelige ulemper.
* Risikovurderingsmal for arrangement på campus er utstedt av NTNU. Hvis noe skal arrangeres på campus skal risikovurderingen ses igjennom, men denne er fin også for arrangement utenfor campus.
* Kan lønne seg å ha en egen smittevernsside på Erudio sin nettside med info om hvordan vi forholder oss til smittevern, slik at medlemmene kan se på dette om de ønsker det.

Personvern v/Ingrid Birgitte

* Info vi samler inn mtp. smittesporing skal slettes etter ti dager. Vi har ikke lov å ha en hel haug personopplysninger lagret unødvendig.
* Mange brudd på datatilsynet sine regler på styrets drive, spesielt mtp info til tidligere fadderbarn. Kontaktinformasjon og navn på fadderbarn bakover i tid skal slettes, både fra fadderdisken og styredisken.
* Det eneste vi har legitim grunn til å ha er medlemsregistret.
* Ila. høsten skal driven gås igjennom og fjerne personalia som vi ikke trenger, og det skal lages et regelverk om personvern i linjeforeningen som skal presenteres som vedtektsendring på allmøtet. Viktig at vi tar tak i dette!
* Nestleder og leder fikser oversikt over regelverk.

Oppdatering fra ledelse/dekan HF fadderuka v/Ingrid Birgitte

* Leder har hatt 3 møter med HF, dekan og andre linjeforeningsledere siden fadderuka, og NTNU er stolte og fornøyd med arbeidet som er lagt ned og har stor tillit til linjeforeningenes arbeid. Spesielt skryt til faddersjefene for jobben de la ned!
* HF er veldig gira på samarbeid, og kommer til å kontakte alle linjeforeningsledere om planlegging av fadderuka neste år, så det vil være et nettverk for planlegging som gjør at det er bedre kommunikasjon mellom HF og linjeforeningene.
* Hvis vi får smitteutbrudd i linjeforeningen og vi trenger hjelp med media o.l. er det bare å kontakte dekan.

Oppdatering av tiden fremover v/Ingrid

* Mye mail og møter fremover
* Viktig at vi har fysiske arrangement for å bevare engasjementet for linjeforeningen

**85/20 Nestleder**

Oppdatering av tiden fremover v/ Camilla

* Allmøtet: Onsdag 11. november
* Pizza kan serveres dersom det er egne servitører med engangshansker og munnbind
* Fest etter allmøtet hadde vært gøy, og gjort allmøtet litt mer høytidelig

Kontoret v/Camilla

* Vi har fjernet sperreteip, men vi får ikke noe nytt kontor med det første. Vi står også i fare for å miste nåværende kontor (IGJEN), men vi vil da få et alternativt rom å flytte til så vi ikke skal stå helt uten kontor. Arealansvarlig på HF er imidlertid på ballen og jobber med å skaffe nytt rom. Per nå får vi være kun én av gangen på kontoret, og kontaktpunkter skal sprites etter bruk.

Opptak v/Camilla

* Opptaket vil arrangeres 25. september kl. 4. (Rettelse i etterkant: det arrangeres 29. september).
* Ønsker å arrangere opptaksfest for å øke interessen og å gjøre opptaket til en helaften. Denne blir trolig på Lille London dersom vi får booket her.

**86/20 Økonomiansvarlig**

Sit-søknad v/Ingrid

* Enkelte punkter som ikke er realistiske nå i disse pandemitider
* Legge ut oversikt over hvem som har ansvar for innkjøp av hva
* Ønske om omdisponering av midler til fysisk trykk av Ugleposten til tegnebrett til Redaksjonen

Sparebanken søknad v/Ingrid

* Frist på tirsdag
* Søke om støtte til undergruppene så de kan gjøre trening og turer mer koronavennlig
* Søke om støtte for å gjøre eventuelt ball mer koronavennlig

Fadderuka v/Ingrid

* Har gått greit, selv om det har vært litt kaotisk. Ikke alle som har gitt all informasjonen de skulle som skulle ha tilbake penger.
* Gikk 5400 i pluss! Restbeløpet her går til opptaket.

Økonomisk situasjon v/Ingrid

* Ligger godt an. det er lov å bruke penger :)

**87/20 Arrangementsansvarlig**

Oppdatering av tiden fremover v/ Kristine

* Arrkom har fått 5 nye medlemmer!
* Arrangementskomiteen er lite gira på å arrangere immball grunnet restriksjonene som påføres som følge av smittevern
* Fremdeles ikke enighet om hvorvidt det blir et rent immball eller kombinert immball/jubball
* Tanke om å gjennomføre spillkveld, strikk og drikk o.l. lavterskel arrangementer som er enkle å smittesikre. Dragvollkjelleren er oppe og går så denne kan eventuelt brukes.

**88/20 Redaktør/grafisk**

Oppdatering av tiden fremover v/ Marita

* 6 nye medlemmer i Redaksjonen, men ingen nye medlemmer i grafisk ansvarlig :(
* Ønsker å satse på fysisk utgave
* Ikke planlagt spesifikk dato for utgivelse, men skal prøve å sette opp en plan etter neste komitémøte

**89/20 Fagansvarlig**

Nye medlemmer i fagkom

* 3 nye medlemmer!

Quiz 22/9

* Semesterets første quiz!!!
* Det blir på Work-Work. Kun plass til 50, vi kjører påmelding via google docs
* Viktig å følge smittevernsreglene også her
* Bordnummerering

**90/20 Informasjonsansvarlig**

Oppdatering av tiden fremover - praksis takeover? v/Markus

* Ha en lignende takeover som den vi hadde i styret med studenter fra praksis

Takeover:

* Suksess! Gikk bedre nå enn i vår - vi fikk flere spørsmål og kommentarer denne runden enn forrige

Strava

* Ønsker å starte opp igjen, men det vurderes å legge ansvaret over til koskom

**91/20 Aktivitetsansvarlig**

Koskom

* Koskom har nå 10!!!! medlemmer
* Selvdreven komité - medlemmene vil kjøre litt sånn de vil

Undergruppene:

* Begge fotballlagene har hatt sin første trening. Her kjørte de påmelding via google docs, både med hensyn til begrenset plass og mtp. innsamling av informasjon til smittesporing. Alt av utstyr o.l. ble spritet ned i etterkant.
* Håndballtrening i gang
* Korøving også i gang
* Lektur har første møte denne uken
* Ønskelig å publisere et innlegg med informasjon om undergruppene og oppfordre folk til å melde seg inn

**92/20 Faddersjefer**

Oppdatering av tiden fremover v/Henrik og Andrea

* Skal ha evalueringsmøte med fadderkomitéen
* Lektorlekene: prøve å få til dette nå ila. høstsemesteret
* God kontakt med førstisene. Hvis vi vil ha tak i dem så kan vi gå gjennom faddersjefene.

**93/20 Eventuelt**

Æresmedlemskap v/Ingrid Birgitte

* Dersom det ikke blir ball kan disse deles ut på allmøtet hvis ikke det blir ball. Tidlig i november bør komiteen være ferdig med å bestemme. Nominasjon varer fra 21. september til tidlig i oktober.

Sosiale aktiviteter innad i linjeforeningen v/Ingrid Birgitte

* Viktig med interne arrangement så vervuglene får noe sosialt igjen for å ha verv.
* Arrangere ny komitéfest?

Samarbeid med Pedagogstudentene v/Ingrid Birgitte

* Pedagogstudentene vil gjerne samarbeide med oss, og stiller 10000 kroner til disposisjon hvis vi ønsker å gjennomføre et arrangement hvor de får komme å promotere organisasjonen i to minutter på starten.

Mer attraktivt for gutter v/ Markus

* Det er flest jenter i linjeforeningen, og desidert flest jenter som er aktive. Vi bør jobbe med å gjøre Erudio mer attraktivt for gutter.
* Få medlemmer til å sende inn forslag til hva de ønsker at vi arrangerer
* Koskom vurderer å starte frisbeegolflag

Møteplan v/alle

27. september 16-18

18. oktober 16-18

Møtet er hevet 18:34